

LĒMUMS

# Ādažos, Ādažu novadā

2024. gada 25. aprīlī **Nr. 168**

**Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu un pārņemšanas plānu apstiprināšanu**

Ādažu novada pašvaldības dome (turpmāk - dome) 22.07.2022. pieņēma lēmumu Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” un 26.04.2023. pieņēma lēmumu Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks”” (turpmāk - Lēmumi), ar kuriem tika atbalstīta pašvaldības aģentūras “Carnikavas komunālserviss” (turpmāk - Aģentūra) nodrošinātās Carnikavas pagasta centralizētās siltumapgādes funkcijas nodošana pašvaldības SIA “Ādažu namsaimnieks” un Carnikavas pagasta centralizētās ūdenssaimniecības nodošana SIA “Ādažu ūdens” līdz 2023. gada 31. decembrim.

Ar domes 28.09.2023. lēmumu Nr. 375 “Par Carnikavas pagasta ūdenssaimniecības un siltumapgādes funkciju nodošanas termiņa pagarināšanu” tika nolemts pagarināt Lēmumos noteikto funkciju nodošanas termiņu līdz 2024. gada 30. jūnijam. Attiecīgi ar domes 23.11.2023. lēmumiem Nr. 429 “Par grozījumiem Ādažu novada pašvaldības domes 2023. gada 28. jūnija lēmumā Nr.253 “Par Carnikavas pagasta centralizētās ūdenssaimniecības funkciju, resursu un saistību pārņemšanas plāna apstiprināšanu” un Nr. 430 “Par grozījumiem domes 28.06.2023. lēmumā Nr. 254 "Par Carnikavas pagasta centralizētās siltumapgādes funkciju, resursu un saistību pārņemšanas plāna apstiprināšanu" tika nolemts pagarināt centralizētās siltumapgādes un ūdenssaimniecības funkciju nodošanas plānos ietvertos termiņus līdz 2024. gada 30. jūnijam.

Ar domes 28.03.2024. lēmumu Nr. 131 “Par iedzīvotāju aptaujas organizēšanu un komisijas izveidošanu” tika nolemts organizēt Ādažu novada iedzīvotāju aptauju no 2024. gada 8. aprīļa līdz 8. maijam jautājumā “Vai atbalstāt Ādažu novada un Carnikavas novada atjaunošanu to administratīvajās robežās, kādas tās bija līdz 2021. gada 30. jūnijam?”.

Pamatojoties uz domes 2024. gada 28. marta sēdes nolēmumu (protokols Nr. 6, 74.§), veicami grozījumi Lēmumos, kā arī domes 2023. gada 28. jūnija lēmumos Nr. 253 “Par Carnikavas pagasta centralizētās ūdenssaimniecības funkciju, resursu un saistību pārņemšanas plāna apstiprināšanu” un lēmumā Nr. 254 “Par Carnikavas pagasta centralizētās siltumapgādes funkciju, resursu un saistību pārņemšanas plāna apstiprināšanu” apstiprinātajos funkciju, resursu un saistību pārņemšanas plānos, nosakot jaunu izpildes termiņu – no 2025. gada 1. janvāra līdz 30. jūnijam.

Veicot attiecīgos grozījumus, tiek nodrošināta labas pārvaldības principa ievērošana, jo kamēr tiek noskaidrots iedzīvotāju viedoklis par iespējamo apvienotā novada sadalīšanu iepriekšējo novedu robežās, un tiek sagaidīts Saeimas lēmums šajā jautājumā, ir samērīgi uz laiku aizturēt domes iepriekš apstiprināto plānu izpildi un nepieļaut situāciju, ka vēlāk nāktos atjaunot arī ūdensapgādes un siltumapgādes funkciju pārņemšanas ietvaros izpildīto pasākumu atcelšanu un sākotnējā stāvokļa atjaunošanu.

Pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 21. punktu, kā arī Finanšu komitejas 17.04.2024. atzinumu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 22.07.2022. lēmumā Nr. 320 “Par Carnikavas pagasta ūdenssaimniecības nodošanu SIA “Ādažu ūdens”” un 26.04.2023. lēmumā Nr. 162 “Par pašvaldības siltumapgādes funkcijas Carnikavā nodošanu SIA “Ādažu namsaimnieks””, aizstājot lemjošās daļas 1. punkta teikuma daļu “2022. gada 31. decembrim” ar teikuma daļu “2025. gada 30. jūnijam”.
2. Veikt grozījumu Ādažu novada pašvaldības domes 2023. gada 28. jūnija lēmumā Nr. 253 “Par Carnikavas pagasta centralizētās ūdenssaimniecības funkciju, resursu un saistību pārņemšanas plāna apstiprināšanu” un izteikt pielikumu jaunā redakcijā (1. pielikums).
3. Veikt grozījumu Ādažu novada pašvaldības domes 2023. gada 28. jūnija lēmumā Nr. 254 “Par Carnikavas pagasta centralizētās siltumapgādes funkciju, resursu un saistību pārņemšanas plāna apstiprināšanu” un izteikt pielikumu jaunā redakcijā (2. pielikums).
4. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU